cyanic-selkie/wikianc huggingface dataset:
Թաթարստանի Գ. Քամալի անվան պետական ակադեմիական թատրոն
Կինո և թատրոն
Չնայած ԹԻԽՍՀ-ում կինոստուդիայի բացակայությանը, մի շարք թատրոնի դերասաններ հաջողությամբ նկարահանվել են խորհրդային և ռուսական ֆիլմերում։ Այսպես, օրինակ, Ռինատ Տազետդինովը խաղացել է «Առաքելությունը Քաբուլում» ֆիլմում, Ռաֆկատ Բիկաչանտաևը և Ազգար Շակիրովը` «Մոաբիտյան տետր»-ում, իսկ Իդրիս Մասգուտովը Ն. Միխալկովի "Էրնսթ Ընդ Յանգ" ֆիլմում։ 2000-ական թվականների սկզբին, երբ թաթարերենով կինոֆիլմերը սկսեցին դուրս գալ պարբերաբար և անգամ միջազգային փառատոններում մրցանակային տեղեր զբաղեցնել («Կուկտաու», «Զուլեյխա», «Բիբինուր» և այլն), հենց Գ. Քամալի անվան թատրոնի ներկայացուցիչները (Ֆարիդ Բիկչանտաև, Ռամիլ Տուխվատուլլին, Ֆիրդաուս Ահտյամովա, Խալիմա Իսկանդերովա, Իլսիյա Տուխվատուլլինա և այլն) դարձել են թաթարական կինոյի նոր դարաշրջանի հիմնական գործող անձինք։
Հղումներ
Կատեգորիա:Ռուսաստանի թատրոններ Կատեգորիա:Կազանի շենքեր և կառույցներ Կատեգորիա:1906 հիմնադրումներ Ռուսաստանում Կատեգորիա:ԽՍՀՄ մշակույթ Կատեգորիա:Թաթարստան
Կամիշատկա
Կամիշատկա (Комишатка), գյուղ Ուկրաինայի Դոնեցկի մարզի Շախտյորսկի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Շախտյորսկի շրջանի բնակավայրեր Կատեգորիա:Ուկրաինայի գյուղեր
Բոլոնիոլա
Բոլոնիոլա (Bolognola), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 176 մարդ (2008), բնակչության խտությունը՝ 7 մարդ/կմ²։ Տարածքը կազմում է 25 կմ²։ Փոստային ինդեքս՝ 62035։ Հեռախոսային կոդ՝ 0737։ Բնակավայրի հովանավոր սուրբն է՝ Սան Ֆորտունատոն։
Արտաքին հղումներ
Կատեգորիա:Իտալիայի քաղաքներ
Լոնգհոլմեն բանտ
Լոնգհոլմեն բանտ (Långholmens centralfängelse), պատմականորեն եղել է Շվեդիայի ամենամեծ բանտերից մեկը և ունեցել է ավելի քան 500 խուց։ Գտնվում է Ստոկհոլմի Լյոնգհոլմեն կղզում ։ Կառուցվել է 1874-1880 թվականներին՝ որպես Շվեդիայի կենտրոնական բանտ, և ժամանակավորապես փակվել է 1972-1975 թվականներին։ Հետագայում Լյոնգհոլմենի ուղղումների տունը (spinnhus) տեղափոխվեց։ Այսօր շենքն օգտագործվում է որպես հյուրանոց/հանրակացարան և թանգարան։ Բանտի մի մասը քանդվել է 1982 թվականին։ Բանտը նշանավորում է նրանով, որ այն Շվեդիայում վերջին մահապատիժների վայրն է՝ 1921 թվականին մահապատժի դատապարտումը վերացնելուց առաջ։
Կղզին ինքնին ի սկզբանե քարքարոտ էր և անբերրի, բայց 19-րդ դարում բանտարկյալները ստիպված էին կղզին ծածկել շրջապատող ջրերի ցեխով։ Մի քանի տարի անց պտղաբեր հողը կղզին վերածեց շրջապատի համեմատությամբ փարթամ այգով էկզոտիկ բուսական աշխարհի, ինչը պայմանավորված էր տարբեր սերմերով, որոնք պատահաբար բերվել և տարածվել էին առևտրական նավերի կողմից այլ վայրերից և երկրներից, որոնք անցնում էին կղզու կողքից։ Այս առանձնահատկությունը դեռևս պահպանվում է, և այսօր կղզին հայտնի է որպես փարթամ օազիս։
Գրականություն
Կատեգորիա:Ստոկհոլմի թանգարաններ Կատեգորիա:Ստոկհոլմի կառույցներ Կատեգորիա:1874 հիմնադրումներ Շվեդիայում
Արևաբուլ (լեռնագագաթ)
Արևաբուլ, Աբուդ Գյունեյ, լեռնագագաթ Ախալքալաքի սարահարթում ։
Ծանոթագրություններ
Կատեգորիա:Վրաստանի լեռնագագաթներ
Անջալի Դևի
Անջալի Դևի (அஞ்சலிதேவி, అంజలీదేవి,), հնդիկ կինեմատոգրաֆիստուհի, ով աշխատել է տելուգու և թամիլերեն լեզուներով, հնդկական կինոյում իր ներդրման համար մի քանի մրցանակների դափնեկիր է եղել։ Առավել հայտնի է դարձել «Anarkali» (1955) և «Suvarna Sundari» (1957), ինչպես նաև «Lava Kusa» (1963) ֆիլմերի գլխավոր դերերով։
Կենսագրություն
Անջալի Դևին ծնվել է Բրիտանական Հնդկաստանի Գոդավարի ( Անդհրա-Պրադեշ ) նահանգում, 1927 թվականի օգոստոսի 24-ին, որոշ այլ աղբյուրների համաձայն՝ 1928 թվականի հոկտեմբերին։ Մանուկ հասակում կրում էր Անջանամմա անվանումը ։
8 տարեկանից սկսել է խաղալ թատրոնում, իսկ ավելի ուշ կինոյում նկարահանվել Անջալի Կումար բեմական անվամբ։
Իր կատարմամբ առաջին դերը եղել է Raja Harishchandra ֆիլմում Լոխիտասիայի դերը։ Առաջին ներկայացումը գլխավոր դերում տեղի է ունեցել մի քանի տարի անց՝  Kashtajeevi ֆիլմի նկարահանումերի ժամանակ, 1940 թվականին, սակայն նախագիծը սառեցվել է։
Հետագայում երիտասարդ դերասանուհուն վերաբացահայտել է ռեժիսոր  Պուլայան, որը Gollabhama ֆիլմում նրան առաջարկել է Մոհինիի դերը․ ֆիլմը վարձույթում հայտնվել է 1947 թվականին։ Ռեժիսորի խորհրդով դերասանուհին վերցրել է Անջալի Դևի կեղծանունը, որով էլ հայտնի է դարձրել։ Իր էկրանային գործունեության ընթացքում 1930-ականների կեսերից մինչև 1990-ականների կեսերը նկարահանվել է թելուգու և թամիլերեն լեզուներով ավելի քան 350 ֆիլմում, ինչպես նաև մի քանի կաննադա և հինդի լեզուներով ֆիլմերում։
Դերասանուհու կերտած մյուս կերպարների թվում հայտնի են «Anarkali» (1955) և «Suvarna Sundari» (1957) ֆիլմերում գլխավոր դերերը, իսկ նրա առավել հայտնի դերը եղել է «Lava Kusa» տելուգու լեզվով առաջին գունավոր ֆիլմում Սիտայի դերը, որը դարձել է կինոյի առասպելական սյուժեներով նկարահանված դասական տելուգու ֆիլմ։ Նրա մասնակցությամբ վերջին ֆիլմերը եղել են «Brundavanam»1992), «Anna Vadina» (1993) և «Police Alludu» ֆիլմերը (1994)։
Ընտանիք և անձնական կյանք
1940 թվականին Անջալի Դևին ամուսնացել է ռեժիսոր, կոմպոզիտոր և երգահան-բանաստեղծ Պ. Ադինարայանի հետ, ում հետ ապրել է մինչև իր մահը՝ 1991 թվականը։ Ունեցել են երկու որդի։ Նրա թոռնուհիներից մեկը՝ Սայլա Ռաոն, նույնպես դերասանուհի է դարձել ։
Դերասանուհին մահացել է սրտի կանգից, 86 տարեկան հասակում՝ 2014 թվականի հունվարի 13-ին։ Անջալի Դևիի կտակի համաձայն՝ նրա օրգանները նվիրաբերել են Ռամաչանդրա բժշկական քոլեջին, իսկ աճյունը այրել են 2014 թվականի մարտի 16-ին՝ Besant Nagar դիակիզարանում ։
Ֆիլմագրություն
Ֆիլմերի մի մասը թողարկվել է տարբեր լեզուներով, մասնավորապես՝ տելուգու և թամիլերեն։ Այդ ֆիլմերը թողարկվել են միաժամանակ կամ հաջորդաբար։
Արտաքին հղումներ
Կատեգորիա:Հնդիկ կինոդերասաններ Կատեգորիա:Հնդիկներ Կատեգորիա:Կին Կատեգորիա:Կինոդերասաններ Կատեգորիա:Կինոպրոդյուսերներ Կատեգորիա:Դերասանուհիներ այբբենական կարգով Կատեգորիա:Հնդիկ դերասանուհիներ Կատեգորիա:20-րդ դարի դերասանուհիներ Կատեգորիա:Հնդիկ կինոռեժիսորներ
Օլիվին
Օլիվին (oliva – զեյթուն, գույնի նմանությամբ), պերիդոտ, միներալ, ֆորստերիտ–ֆայալիտ անընդհատ իզոմորֆ շարքի անդամ։ Ընդհանուր քիմիական կազմը՝ (Mg, Fe)2 [SiO4]։ Բյուրեղագիտական համակարգը ռոմբային է։ Առաջացնում է հատիկավոր ագրեգատներ։ Գույնը՝ տարբեր երանգների կանաչ։ Կարծրությունը՝ 6,5, խտությունը՝ 4000 կգ/մ3։ Օլիվինի թափանցիկ տեսակները (քրիգոլիթ) կիրառվում են որպես թանկարժեք քարեր։
Կատեգորիա:Մագնեզիումի միներալներ Կատեգորիա:Երկաթի միներալներ
Խոակին Գուսման Լոերա
Խոակին Արչիվալդո Գուսման Լոերա, հայտնի՝ որպես «El Chapo» («Էլ Չապո» — Կարճլիկ) (Joaquín Archivaldo Guzmán Loera, ), մեքսիկացի թմրաբարոն, միլիարդատեր, «Սինոլա» կարտելական խմբավորման առաջնորդ, Անգար կլանի մասնակից։
Գուսմանը ձերբակալվել է մի քանի անգամ, սակայն նրան հաջողվել է փախչել ։ 2016 թվականի հունվարին նա նորից Մեքսիկայում ձերբակալվել է, իսկ 2017 թվականի հունվարին նրան արտահանձնել են ԱՄՆ-ին, որտեղ նա բանտարկված էր Մանհեթենի դաշնային բանտում։ 2019 թվականի փետրվարին՝ 6 օրերի ընթացքում ընդհանուր առմամբ 34 ժամ տևած խորհրդակցությունից հետո՝ դատապարտյալների կոլեգիան Գուսմանին մեղադրական վճիռ ներկայացրեց ։ Դատավճռի հրապարակումն սպասվում է ընթացիկ տարվա հունիսի վերջին. նրան սպառնում է ցմահ բանտարկություն՝ առանց վաղաժամկետ ազատման իրավունքի ։
Հանցավոր գործունեություն
Օգտվելով ազգակցական կապերից (Գուսմանի հորեղբայրը թմրանյութի մեքսիկացի մատակարարներից մեկն էր)՝ Խոակինն ընդունվեց Էկտոր Լուիս Պալմա Սալասարի բանդայի մեջ, ով, իր հերթին, աշխատում էր Գվադալահարայի կարտելում՝ այդ ժամանակաշրջանում Մեքսիկայի ամենախոշոր թմրաբարոններից մեկի՝ Միգել Անխել Ֆելիքս Գալյարդոյի ղեկավարությամբ։
Գուսմանը շատ արագ ամբիցիոզ և լուրջ վաճառականի համբավ ձեռք բերեց. մատակարարումների ուշացումների պատճառով նա տեղում անձամբ սպանում էր մատակարարներին։ Նույն ճակատագիրն էր սպասվում նաև բազմաթիվ մրցակիցներին և աշխատող փախցնողներին, ովքեր իրենց բարձր աշխատավարձերով գերում էին Գուսմանի աշխատակիցներին։ 1980-ական թվականների սկզբին Գուսմանը ներկայացվեց Ֆելիքս Գալյարդոյին և դարձավ նրա անձնական վարորդը։ Շուտով Գալյարդոն Գուսմանին նշանակեց լոգիստիկական օպերացիաների գլխավոր անձ. Գուսմանը վերահսկում էր թմրանյութերի տեղափոխումը Կոլումբիայից՝ ցամաքով, օդով և ջրով, իսկ Սալասարը պատասխանատու էր դրանց՝ ԱՄՆ մատակարարելու համար։
Եթե 1970-ական թվականներին և 1980-ական թվականներին կոլումբիացի թմրաբարոնները Մեքսիկան համարւմ էին երկրորդական՝ ըստ ճանապարհի կարևորության (հիմնական մատակարարումներն իրականացվում էին կարիբյան և ֆլորիդյան միջանցքներով), ապա ԱՄՆ-ի կողմից այս ուղիների նկատմամբ վերահսկողության ուժեղացումը հանգեցրեց նրան, որ Մեքսիկայի օգուտը՝ թմրանյութերի փոխադրմնա գործում, զգալիորեն աճեց։ Արդյունքում՝ մեքսիկական խմբավորումներն զգալիորեն ուժեղացան, եթե համեմատենք իրենց կարիբյան մրցակիցների հետ։ 1989 թվականին Գալյարդո ձերբակալվեց և հայտնվեց ճաղերի ետևում, իսկ Գվադալահարայի կարտելը բաժանվեց կարտելների՝ Տիխուանայի կարտելը գտնվում էր Արյանո եղբայրների հսկողության ներքո, Խուարեսի կարտելը՝ Ֆուենտես ընտանիքի, իսկ Սինալոա կարտելը՝ Գուսմանի հսկողության ներքո։ Սինալոա կարտելն իր հսկողության ներքո վերցրեց Տեկատե, Մեքսիկալի և Սան Լուիս Ռիո Կոլորադո միջանցքները, որոնց միջոցով տեղի էր ունենում թմրանյութերի մատակարարումը Կալիֆոռնիա և Արիզոնա։
1993 թվականին Գուսմանը Գվատեմալայում ձերբակալվեց, արտահանձնվեց Մեքսիկայի իշխանությանը և սպանության ու թմրանյութ փոխադրելու մեղադրանքներով դատապարտվեց 20 տարի ազատազրկման ։ Գնելով քրեակատարողական հիմնարկի աշխատակիցներին՝ 2001 թվականին Գուսմանը կարողացավ փախչել բավականին խիստ հսկողությամբ բանտից՝ թաքնվելով կեղտոտ սպիտակեղենով բեռնված սայլակում ։ Հետախուզվում էր ԱՄՆ-ի և Մեքսիկայի կառավարությունների, ինչպես նաև Ինտերպոլի կողմից ։ Գուսմանի գտնվելու վայրի մասին տեղեկություն հայտնողին ԱՄՆ իշխանությունները 5 միլիոն դոլար էին խոստանում, իսկ Մեքսիկայի իշխանությունները՝ 60 միլիոն պեսո (մոտավորապես 3,8 միլիոն դոլար) ։
2014 թվականի փետրվարի 22-ին մեքսիկական իշխանություններն անգամ առանց մեկ կրակոցի՝ Գուսմանին բռնեցին՝ իր՝ Սինալոայում գտնվող բնակարանում  ։ 2015 թվականի հուլիսի 11-ին Էլ Չապոն փախավ Մեքսիկայում գտնվող հատուկ պահպանվող բանտից. նրա բանտախցի տակ՝ 20 մետր խորությամբ, հայտնաբերվեց կես կիլոմետր երկարությամբ թունել ։
2015 թվականի ամռանը այն մարդը, ով ներկայացել էր որպես Խոակին Գուսմանի որդի, Թվիթեր սոցիալական ցանցում հաղորդագրություններով սպառնացել էր Դոնալդ Թրամփին։ Այդ պահին ԱՄՆ նախագահի թեկնածու լինելով՝ Դոնալդ Թրամփը դիմեց Հետաքննությունների դաշնային բյուրո ։ 2015 թվականի դեկտեմբերին Էլ Չապոն սպառնաց Իսլամական պետության առաջնորդ Աբու Բաքր ալ Բաղդադին՝ թմրանյութերի խմբաքանակը ոչնչացնելու պատճառով ։
2016 թվականի հունվարի 8-ին Մեքսիկայի իրավապահ մարմինները նորից բռնեցին Գուսմանին։ Այս մասին Թվիթերի իր էջում հայտնում էր նախագահ Էնրիկե Պենիա Նիետոն ։ Մեքսիկական հատուկ ծառայությունները, տեղեկություն ստանալով այն մասին, որ «Կարճլիկը» թաքնվում է հայրենի Սինալոա նահանգում, նրան ձերբակալելու օպերացիայի մեջ ներգրավեցին ծովային հետևակազորի հատուկ ստորաբաժանումը, բայց նարկոբարոնին հաջողվեց փախչել կոյուղու միջոցով։ Ընդ որում՝ նա շուտով նորից հայտնաբերվեց. այս անգամ արդեն մոթելում, որը Լոս Մոչիս քաղաքից 6 կմ հեռավորության վրա է գտնվում։ Գուսմանը ձերբակալվեց։ Ձերբակալված նարկոբարոնին ուժեղացված հսկողության ներքո վերադարձրին այն նույն բանտ, որտեղից նա կես տարի առաջ փախել էր։ Մեքսիկական հեռուստատեսությամբ ցուցադրեցին նարկոբարոնի տեղափոխումը բանտ։ Իրավապահները 2016 թվականին կարողացան բռնել Էլ Չապոյին, քանի որ նրանց այդ գործում օգնեց «Կարճլիկի» և մեքսիկացի 43-ամյա դերասանուհի Քեյթ դել Կաստիլյոյի գրագրությունը ։ Մեքսիկայի գլխավոր դատախազ Արելի Գոմեսը հայտարարեց, որ Գուսմանին բռնելուն օգնեց հենց նրա փառամոլությունը. նա ցանկանում էր, որ իր մասին ֆիլմ նկարահանեն, հանդիպումներ էր անցկացնում դերասանների ու պրոդյուսերների հետ և դրանով իսկ օգնեց հետաքննությանը՝ իր վրա դուրս գալու ։
2016 թվականի հունվարի սկզբին հոլիվուդյան դերասան Շոն Փենը Rolling Stone ամսագրի համար Էլ Չապոյից հարցազրույց վերցրեց և դա օգնեց իրավապահներին՝ դուրս գալու նարկոբարոնի հետքի վրա ։ Գուսմանի և Փենի հանդիպումն օգնեց կազմակերպել հայտնի ռեժիսոր Օլիվեր Սթոունը ։ Reuters գործակալության տեղեկության համաձայն՝ իշխանությունները գիտեին Փենի և և Էլ Չապոյի հանդիպման մասին և հետեևում էին դերասանի տեղաշարժին ։ Գուսմանը ձայնագրում էր իր և Փենի հարցազրույցը, քանի որ ցանկանում էր, որ Հոլիվուդումֆիլմ նկարահանեն իր կյանքի մասին ։ Հարցազրույցից հետո նարկոբարոնի փաստաբանը Շոն Փենին մեղադրում էր ստի մեջ, որը մասնավորապես վերաբերում էր այն հայտարարությանը, թե իբր Գուսմանը աշխարհի ամենախոշոր նարկոբարոնն է ։ Շոն Փենը հանդիսանում է Էլ Չապոյի երկրպագուն ։ Էլ Չապոյի ձերբակալությունից հետո՝ Շոն Փենը և մեքսիկացի դերասանուհի Քեյթ դել Կաստիլյոն հետաքննության ուշադրության կենտրոնում հայտնվեցին ։ Սպիտակ տան էքս-ղեկավար Դենիս Մակդոնոուն և ԱՄՆ հանրապետական կուսակցության սենատոր Մարկո Ռուբիոն քննադատեցին Շոն Փենին՝ Գուսմանի հետ հանդիպման համար ։
2016 թվականի աշնանը բժիշկները հետազոտեցին Խոակին Գուսման Լոերային և հանգեցին այն եզրակացության, որ նարկոբարոնը տառապում է նյարդակոգնիտիվ խնդիրներով և լսողական հալյուցինացիաներով ։ Բժիշկները նշում էին, որ Էլ Չապոն ուենում է հիշողության կարճատև կորուստներ, ապակողմնորոշում տարածության մեջ և գլխացավեր ։ Բժիշկները հայտարարեցին, որ Գուսմանի մոտ կան այնպիսի նախանշաններ, որոնք վկայում են բանտում՝ նրա հանդեպ վատ վերաբերմունքի մասին ։ Հոգեբանի հետ խորհրդակցությունից հետո՝ պարզ դարձավ, որ լսողական հալյուցինացիաները երաժշտություն էին, որը լսում էր բանտի աշխատակիցը ։
Գուսմանի ձերբակալությունից երկու օր անց սկսվեց ԱՄՆ-ին արտահանձնելու գործընթացը ։ 2017 թվականի հունվարի 19-ին Գուսմանն արտահանձնվեց ԱՄՆ-ին  ։ Խոակին Գուսմանի համար նախատեսված ուտելիքն ստուգում էր հատուկ վարժեցված շունը՝ Գուսմանի հնարավոր թունավորումը կանխելու նպատակով ։ ԱՄՆ-ին արտահանձնելուց հետո՝ Մեքսիկայում սկսվեց նարկոկարտելների պատերազմ, որի պատճառը Գուսմանի Սինալոա կարտելի վրա վերահսկողության հաստատումն էր։ 2017 թվականի սկզբից Սինալոա նահանգում տեղի ունեցավ 764 սպանություն, որը, ըստ իրավապահ մարմինների հաղորդած տվյալների, ամենաբարձր ցուցանիշն է՝ վերջին 6 տարիների ընթացքում ։
Գործունեության գնահատականներ
Ըստ «Ֆորբս» ամսագրի ամենաազդեցիկ անձանց ցուցակի՝ 2009-2011 թվականներին զբաղեցրել է համապատասխանաբար 41-րդ, 55-րդ և 60-րդ տեղերը՝ դրանով իսկ հանդիսանալով Մեքսիկայի ամենաազդեցիկ անձանցից երկրորդը՝ Կառլոս Սլիմից հետո ։
Ուսամա բեն Լադենի մահվանից հետո՝ դարձել է աշխարհի ամենավտանգավոր փնտրվող հանցագործը ։ Ըստ «Ֆորբս» ամսագրի՝ 2011 թվականին Խոակինն աշխարհի ամենաշատ հետախուզվող անձանց ցուցակում զբաղեցրել է առաջին տեղը ։ Գուսման Լոերան հանդիսանում էր ամենախոշոր նարկոկարտելի՝ Սինալոա կարտելի առաջնորդը ։ ԱՄՆ իշխանությունները Գուսման Լոերային բռնելու համար 5 միլիոն դոլար պարգևավճար խոստացան։ Սա նարկոմաֆիայի դեմ միջազգային պայքարի ամենախոշոր պարգևավճարներից մեկն է ։ Խոակինը թմրավաճառի «կարիերան» սկսել է որպես Միգել Անխել Ֆելիքս Գալյարդոյի «աշակերտ»։
2011 թվականին Գուսմանը նաև ընդգրկվել է «Ֆորբս» ամսագրի ամնեահարուստ անձանց ցուցակում՝ զբաղեցնելով 1 140-րդ տեղը։ Ամսագիրը թմրաբարոնի կարողությունը գնահատում էր 1 միլարդ դոլար ։ Ամսագիրը նրան անվանեց նաև «ամենախոշոր թմրավաճառը՝ ամբողջ պատմության ընթացքում», իսկ Թմրանյութերի դեմ պայքարի կազմակերպությունը (DEA) համարում է, որ Գուսմանը, ըստ իր ազդեցության և կարողության, գերազանցել է Պաբլո Էսկոբարին ։
2017 թվականի գարնանը զանգվածային լրատվության միջոցները հայտարարեցին այն մասին, որ հոլիվուդյան հայտնի ռեժիսոր Մայքլ Բեյը դիտարկում է Sony ընկերության առաջարկը՝ Էլ Չապոյի մասին կրիմինալ դրամա նկարահանելու մասին ։
2017 թվականին Էլ Չապոյի մասին նկարահանվեց «Էլ Չապո» հեռուստասերիալը։
Արտաքին հղումներ
Կատեգորիա:Ցմահ դատապարտվածներ Կատեգորիա:Մեքսիկայի թմրաբարոններ
Ումբերտո Անյելի
Ումբերտո Անյելի (Umberto Agnelli, ), իտալացի ձեռնարկատեր և քաղաքական գործիչ, Ջանի Անյելիի եղբայրը ։
Անձնական կյանք
Նա առաջին անգամ ամուսնացել է 1959 թվականին Դոնե Անտոնելի Բեչի Պյաջոյի հետ։ Նրանց համատեղ ամուսնական կյանքի ընթացքում ծնվել է 3 տղա։ Առաջին երեխաները եղել են Էնրիկո և Ալբերտո երկվորյակները, որոնք մահացան ծնունդից հետո ։
Երրորդ՝ Ջովանի Ալբերտո Անյելիին դատապարտված էր իր հաջողությունը փնտրել Ֆիատ կազմակերպությունում, սակայն 1997 թվականին 33 տարեկան հասակում մահացավ քաղցկեղից։ Ջովանիի մոտ մնացին ընդամենը Էվերի Անյելին և նրա աղջիկը՝ Վիրջինիա Ազիա Անյելին ։
Հետագայում Ումբերտոն և Անտոնելան բաժանվեցին, բայց 1974 թվականին Անյելին ամուսնացավ Դոնե Ալեգրի Կարաչիոլո դի Կաստանյետոյի հետ, որը համարվում Մարելա Կարաչիոլո դի Կաստանյետոյի քույրը։ Նրանք ունեցել են երկու երեխա՝ տղա և ազջիկ։ Տղան, որի անունը Անդրեա է ծնվել է 1975 թվականին, իսկ աղջիկը, որի անունը Աննա է ծնվել է 1977 թվականին։ Հետագայում Անդրեա Անյելին առաջ գնաց իր հայրիկի քայլերով, և 2010 թվականին նա դարձավ «Յուվենտուս» ֆուտբոլային ակումբի նախագահը ։
Ծանոթագրություններ
Կատեգորիա:Իտալիայի քաղաքական գործիչներ Կատեգորիա:Իտալացի գործարարներ Կատեգորիա:Իտալացի ճարտարագետներ Կատեգորիա:Թոքի քաղցկեղից մահացածներ
Վոյ Վոժ (Մեծ Սոյյուի վտակ)
Վոյ Վոժ  (Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Սոյյու գետի ձախ ափին 37 կմ հեռավորության վրա։ Գետի երկարությունը կազմում է 28 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դրիշիկի բլուր
Դրիշիկի բլուր, բլուր Պարսկահայաստանում, Սալմաստի գավառում, Դերիշկ գյուղի մոտ։ Կազմված է հրաբխային մոխիրներից։ Հիշատակում է Րաֆֆին ։
Ծանոթագրություններ
Կատեգորիա:Բլուրներ այբբենական կարգով Կատեգորիա:Իրանի հրաբուխներ
Ստավրոպոլի Խորհրդային Հանրապետություն
Ստավրոպոլի Խորհրդային Հանրապետություն (Ставропольская Советская Республика), անվանում, որը տրվել էր Ստավրոպոլի նահանգին, այնտեղ խորհրդային ռեժիմի հաստատումից հետո, հոչակվել է 1918 թվականի հունվարի 1-ին Նահանգային ժողովի կողմից։ Մտել է ՌԽՖՍՀ կազմի մեջ։
Ժողկոմխորհը կենսագործում էր Խորհրդային իշխանության առաջին դեկրետները։ Սակայն ապրիլի 28-ին էսէռները Ստավրոպոլում ստեղծեցին «Ռազմահեղափոխական կոմիտե» և ձերբակալեցին ԺԿԽ նախագահ բոլշևիկ Ա․ Պոնոմարյովին և ուրիշների։
էսէռների ելույթը ճնշվեց, ձերբակալվածներն ազատվեցին։ Խորհուրդների նահանգային արտակարգ համագումարը (1918 թվականի մայիսի 9-14) ԺԿխ-ի իրավասությունները հանձնեց նորընտիր նահանգային գործկոմի նախագահությանը, որի անդամների մեծ մասը բոլշևիկներ էին։
Հս․ Կովկասի խորհրդների I համագումարի (1918 թվականի հուլիսի 5-7) որոշումով Ստավրոպոլի խորհրդային հանրապետություն մտավ Հյուսիս-Կովկասյան խորհրդական Հանրապետության մեջ։
Կատեգորիա:ԽՍՀՄ պատմություն Կատեգորիա:Ստավրոպոլի երկրամաս Կատեգորիա:Ռուսաստանի պատմություն Կատեգորիա:1918 կազմալուծված պետություններ և տարածքներ
Սուրբ Եղիշե եկեղեցի (Արեշ)
Սուրբ Եղիշե եկեղեցի, Հայ առաքելական եկեղեցու տաճար ներկայիս Ադրբեջանական Հանրապետության տարածքում գտնվող Արեշ գյուղում։
Պատմություն
Համաձայն Հայկական ճարտարապետությունն ուսումնասիրող հիմնադրամի տվյալների, եկեղեցին հիշատակվում է մի վավերագրում 1839 թվականին ։
Ըստ ավանդույթի եկեղեցին հիմնվել է Եղիշե առաքյալը։ 1830 թվականին Բաղդասար Հասան-Ջալալյանը հրահանգել է հավաքել Արցախի, Շամախիի և Շաքիի եկեղեցիների արձանագրությունները, որոնք տպվել են Գևորգ Շահխաթունյանցի տպարանում։ Արձանագրությունները հավաքողը կոչում է այս եկեղեցին Ուռեկանի տաճար։
Ծանոթագրություններ
Կատեգորիա:Եվլախի շրջանի վանքեր և եկեղեցիներ ե Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Անուրջներ (ֆիլմ, 1915)
Անուրջներ (Грёзы), գեղարվեստական համր ֆիլմ, որի ռեժիսորն է Եվգենի Բաուերը։ Ֆիլմը էկրան Է բարձրացել 1915 թվականի հոկտեմբերի 10-ին։ Մեկ այլ անունն է «Խաբված երազներ»։ Պահպանվել է առանց մակագրությունների։
Սյուժե
Նկարահանվել է բելգիացի գրող Ժորժ Ռոդենբախի «Մեռած Բրյուգեն» վեպի սյուժեի հիման վրա։
Սերգեյ Նիկոլաևիչ Նեդելինի կինը՝ Ելենան, մահանում է։ Նա անմխիթար է և ակնածանքով է պահում նրա հիշատակը։ Նրա տանը որպես մասունք պահվում է Ելենայի հյուսը։
Մի անգամ նա հանդիպում է Թինա անունով մի կնոջ, որը շատ նման էր իր հանգուցյալ կնոջը։ Պարզվում է, որ նա օպերայի պարուհի է, և Նեդելինը սիրահարվում է նրան։ Նրան թվում է, թե Ելենան վերադարձել է իր մոտ։ Բայց այդ զգացումը կարճ է տևում։ Նեդելինին սկսում է թվալ, որ վուլգար Թինայի յուրաքանչյուր ժեստ և յուրաքանչյուր խոսք վիրավորում է իր անմոռանալի Ելենայի հիշատակը։ Նրա ընկեր Սոլսկին ասում է, որ Թինան արժանի չէ իր սիրուն։ Ի վերջո, Նեդելինի նյարդերը չեն դիմանում, և նա Ելենայի հյուսով խեղդում է Թինային։
Քննադատություն
«Պրոյեկտոր» ամսագրի գրախոսը գրել է, որ «բեմադրությունը բավականին գոհացուցիչ է, առաջին մասում նույնիսկ տպավորիչ» և դրական է գնահատել դերասաններ Չերնոբաևայի և Վիրուբովի խաղը ։
Նախահեղափոխական կինոյի պատմաբան Վենիամին Վիշնևսկին նշել է, որ «ֆիլմը հետաքրքիր է սյուժեի ինքնատիպ դրամատուրգիական մշակմամբ և դերասանական խաղով»։
Արտաքին հղումներ
Կատեգորիա:1915 ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական ֆիլմեր Կատեգորիա:Ռուսերեն ֆիլմեր Կատեգորիա:Սև-սպիտակ ֆիլմեր Կատեգորիա:Վիքիպեդիա:ՈՒՎ 2023-ի հոդվածներ
Մանիկուագան (լիճ-ջրամբար)
Մանիկուագան  կամ Մանիկուագանի ջրամբար (Manicouagan Reservoir), օղակաձև լիճ, որը գտնվում է Լավրենտյան բարձրավայրում` Կանադայի Քվեբեկ նահանգի կենտրոնական մասում ։ Այն գտնվում է համանուն երկնաքարի խառնարանում, ունի 1942 կմ² տարածք և 137.9 կմ3 ծավալ։ Լճի կենտրոնում գտնվում է Ռենե-Լևասեր կղզին, որի վրա գտնվում է Բաբելոն լեռը (952 մ)։ Լիճը կղզու հետ միասին հստակ տեսանելի է տիեզերքից, այդ իսկ պատճառով նրան անվանում են նաև «Քվեբեկի աչք» ։ 2007 թվականին Մանիկուագան լիճը առաջադրվել է CBC հեռուստաընկերության Կանադայի յոթ հրաշքներ մրցույթին։
Հիդրոէլեկտրակայան
Լճի տարածքն ընդարձակվել է 1960-ականներին, երբ Հիդրո-Քվեբեկ (Hydro-Québec) ընկերությունը կառուցել է ամբարտակների շարք (Մանիկ -1, Մանիկ -2 և այլն)՝ իրենց հիդրոէլեկտրակայաններով։ Ամբարտակների խումբը կոչվում է նաև Մանիկ-Ուտարդ կասկադ, քանի որ այն գտնվում է Մանիկուագան և Ռիվիեր-օզ-Ուտարդ գետերի վրա։ Մանիկուագան լիճը աշխատում է որպես հիդրավլիկ կուտակիչ։ Ձմռան ցրտին լճի մակարդակը իջնում է, քանի որ էլեկտրակայանների տուրբիններն անընդհատ աշխատում են նահանգի բնակիչներին ջեռուցելու համար։ Լճի ջրի մակարդակը իջնում է նաև Նոր Անգլիայի ամռան շոգ սեզոնին, քանի որ Հիդրո-Քվեբեկ ընկերությունը այդ սեզոնին էլեկտրաէներգիա է վաճառում ԱՄՆ-ին։
Կոժևնյա (ավան, Շախտյորսկի շրջան)
Կոժևնյա (Кожевня), ավան Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Կոժևնյա ավանում բնակվում էր 42 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Շախտյորսկի շրջանի բնակավայրեր Կատեգորիա:Ուկրաինայի ավաններ
(656) Բիգլ
Միջին հեռավորությունը Արեգակից կազմում է 3,146206 ա. մ., առավելագույնը մոտենում է 2,7193 ա. մ. հեռավորության վրա և հեռանում 3,5731 ա. մ., իսկ Երկրի ուղեծրին Բիգլ աստերոիդը նվազագույնը մոտենում է 1,7307 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2038,35 երկրային օրվա ընթացքում, իր ուղեծրով շարժվելով միջինում 0,176613 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,51° անկյուն։
Բիգլ աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:Ֆեմիսի ընտանիքի աստերոիդներ Կատեգորիա:1908 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դեմիրխանի կիրճ
Դեմիրխանի կիրճ, կիրճ Հայկական Տավրոս լեռնաշղթայի արևմտյան մասում, Եփրատի ձորում։ Հայկական Տավրոսում Եփրատի առաջացրած կիրճերի մեջ Դեմիրխանի կիրճն ամենանշանավորն է։ Այստեղ Եփրատն ունի ընդամենը 80 քայլ լայնություն և երկու կողմից սեղմված լինելով զառիվեր կողմերով և ունենալով մեծ անկում, հոսում է ահռելի աղմուկով ։
Ծանոթագրություններ
Կատեգորիա:Կիրճեր այբբենական կարգով Կատեգորիա:Հայկական լեռնաշխարհի կիրճեր Կատեգորիա:Թուրքիայի աշխարհագրություն
Քիթի Փրայդ
Քիթի Փրայդ (Kitty Pryde), Marvel Comics-ի հրատարակության հորինված կերպար։ Սկզբից կրել է Էլֆ (Sprite) և Ալիել (Ariel) մականունները, հետո հայտնի է դարձել որպես Տեսիլային կատու (Shadowcat): Կերպարն առաջին անգամ հայտնվել է Uncanny X-Men #129 համարի կոմիքսում (հունվար, 1980 թվական) և ստեղծել են Ջոն Բիրնը և Քրիս Քլերմոնտը։ Դերասանուհի Էլեն Փեյջը կատարել է Քիթի Փրայդի դերը՝ «Իքս մարդիկ։ Վերջին մարտը» և «Իքս մարդիկ։ Անցած ապագայի օրերը» ֆիլմերում։
Պատմություն
Մորլոկների ոչնչացման ժամանակ Քիթին նրանց օգնութություն է ցուցաբերում, և Մորլոկներից մեկը՝ Հարպուլիկան վնասում է նրան։ Դրանից հետո Քիթին երկար ժամանակ չի կարողանում մնալ նյութական կարգավիճակում և միայն Բժիշկ Դումի և Միստր Ֆանտաստիկի համատեղ ջանքերով նա բուժվում է։ Շուտով դրանից հետո Քիթին ստեղծում է «Էքսկալիբուր» բրիտանական խումբը և նրա անդամներից մեկի նախկին լրտես Փիթ Վիսդոմի հետ ռոմանտիկ հարաբերությունների է ունենում, ինչը ահավոր վշտացնում է այդ մասին իմացած Հսկային։ Շուտով Հսկան համակերպվում է Քիթիի ընտրության հետ և նույնպես ընդունվում Էսկալիբուրի շարքերը։ Սակայն Քիթին դադարեցնում է Փիթի հետ հարաբերությունները։ Կատարելով S.H.I.E.L.D.-ի առաջադրանքներից մեկը, նա հանդիպում է այլ մարդու, որի մասին, բացի այդ սիրավեպից ոչինչ հայտնի չէ։ Շուտով նա մահանում է, բայց միևնույն է Քիթին բաժանվում է Վիսդոմից և վերադառնում Իքս մարդկանց մոտ, իր հետ տանելով Գիշերային օձին և Հսկային։ Մի առաջադրանքով հայտնվում է Սեուլում և Փոթորկի հետ հանդիպում է Գամբիտին, որին նրանք մեռած էին համարում, սառույցի վրայի փորձությունից հետո և աղջիկները համոզում են նրան վերադառնալ։
Հետո Մագնետոն հանում է նրան տիեզերական փամփուշտից, բայց Քիթին կորցնում է մարմնի խտությունը վերականգնելու և խոսելու ունակությունը, դրանից հետո նրան պահում են հատուկ սենյակում՝ Ուտոպիայում, բայց ժամանակ առ ժամանակ Իքս մարդկանց հետ սկաֆանդրի շնորհիվ կատարում է առաջադրանքներ, ինչից հետո պարզվում է, որ Էմմա Ֆրոսթը ծրագրում է վրեժխնդիր լինել Սեբաստյան Շոուին, ինչի համար էլ նրա հետ մեկնում էր որոնումների, որպեսզի հետո նրան համոզի հրաժարվել վրեժից։ Շուտով նրան օգնում են վերադարձնել ձայնը և անշոշափելիության վերահսկումը։ Երբ Քիթին հանդիպում է անցյալի Իքս մարդկանց հետ, ապա դառնում է նրանց առաջնորդը և քոլեջի պրոֆեսոր։
Ultimate Քիթի Փրայդ
Քիթիի ունակությունները առաջին անգամ ի հայտ են գալիս 13 տարեկանում, երբ նա մի քանի անգամ ընկնում է մահճակալի միջով և մի անգամ հայտնվում գետնանցումում։ Այդ ժամանակ նրա մայրը՝ Թերեզան զանգահարում է Չարլզ Քսավյեին այն հույսով, որ նա կօգնի նրան վերահսկել իր ունակությունները։ Թերեզան պնդում էր, որ Քիթին մասնակցություն չպետք է ունենա Իքս մարդկանց առաքելություններում, բայց Քիթին վերցնելով իրեն Տեսիլային կատու անունը, ներթափանցում է Իքս մարդկանց ինքնաթիռ և նրանց հետ ուղևորվում է Վայրի երկիր առաքելության։ Այնտեղ նա փրկում է նրանց կյանքերը, անցնում է համակարգչի միջով, որը սպառնում է մուտանտներին։ Վերադառնալով տուն, մուտանտները մեղադրվում են Մագնետոյին օգնելու մեջ և Քիթին ստիպված թաքնվում է նրանց հետ միասին։ Որոշ ժամանակ Քիթին հանդիպում է Բոբի Դրեյքի հետ, բայց նրանց հարաբերությունները փակուղի են մտնում, քանի որ Բոբին դեռ սիրում էր իր նախկին ընկերուհի Շելմային։ Քիթին միշտ եղել է Սարդ-մարդու երկպրագուհի և առաքելություններից մեկի ժամանակ աղջկան հաջովում է ծանոթանալ Փիթերի հետ և բացահայտել նրա գաղտնիքը։ Միայնակ մնալով, Քիթին որոշում է Փիթերին հրավիրել ժամադրության։ Շուտով նրանք սկսում են հանդիպել և միասին պայքարել չարի դեմ։ Այն մասին, որ Քիթին և Փիթերը հանդիպում են, հայտնեցին բոլոր թերթերում և դա շատ դժվարեցրեց նրանց հարաբերությունները:Քիթի Փրայդ (Kitty Pryde), Marvel Comics-ի կոմիքսների հրատարակության հորինված կերպար։ Սկզբից կրել է Էլֆ (Sprite) և Ալիել (Ariel) մականունները, հետո հայտնի է դարձել որպես Տեսիլային կատու (Shadowcat): Կերպարըն առաջին անգամ հայտնվել է Uncanny X-Men #129 համարի կոմիքսում (հունվար 1980) և ստեղծել են Ջոն Բիրնը և Քրիս Քլերմոնտը։ Դերասանուհի Էլեն Փեյջը կատարել է Քիթի Փրայդի դերը «Իքս մարդիկ։ Վերջին մարտը» և «Իքս մարդիկ։ Անցած ապագայի օրերը» ֆիլմերում։
Ուժեր և ունակություններ
Քիթիի գլխավոր ուժերը՝ կենդանի և անկենդան առարկաների միջով անցնելն է, անց կացնելով իր մարմնի ատոմները առարկայի ատոմների ճեղքերով։ Հետո նա սովորում է ամրացնել առարկայի ատոմները (հանելով նրանց մեջի ճեղքերը), այդպես Քիթին կարողանում է քայլել օդով՝ աստիճանի նման։ Երբ նա օգտագործում է իր ունակությունները, նա ընկղմվում է ֆազավորման հատուկ վիճակի մեջ և անխոցելի է դառնում ֆիզիկական և էներգետիկ հարձակումների համար, բայց խոցելի է կախարդանքի և փսիոնիկայի նկատմամբ։ Նա առանց դժվարության կարող է անջատել ցանկացած էլեկտրոնիկա, նրա միջով անցնելով և կարճ միացում առաջացնելով։ Դա այդքան էլ օգտակար չէ թշնամիների դեմ, որոնք կարող են վերակոմուտացնել իրենց էներգետիկ համակարգերը (Երկաթե մարդ, Վիժն, Քեյբլ, Վախի սենյակ և այլն) և նորից մտնել կռվի մեջ։ Ժամանակի ընթացքում Քիթին սովորում է ֆազավորվել, նույնիսկ չաննելով օբյեկտների միջով, բայց պետք է հաշվի առնել, որ նա կարող է օբյեկտի մեջ մնալ այնքան, որքան կարող է պահել շնչառությունը։ Գտնվելով ընդարձակ օբյեկտի տարածքում (հողի տակ, հաստ պատերում և այլն), Քիթին կարող է արագ տեղաշարժվել, բառացիորեն «լողալով» տարածության մեջ։ Նաև Քիթին լավ տիրապետում է արևելյան մենամարտերին և սառը զենքերին։
Ֆիլմեր
Քիթի Փրայդը հայտնվում է «Իքս մարդիկ» ֆիլմաշարի ֆիլմերում.
Մատենագրություն
A+X #2,8 (Avengers + X-Men #2,8) (2012)
Քննադատություն և արձագանքներ
2011 թվականի մայիսին IGN-ի վարկածով կոմիքսների 100 լավագույն հերոսները ցանկում Քիթի Փրայդը զբաղեցրել է 47-րդ հորիզոնականը ։
Արտաքին հղումներ
Կատեգորիա:Marvel Comics-ի կերպարներ
.im
.im, Մեն կղզու վերին մակարդակի ազգային դոմեն։
Կա վարկած, որ որոշ կազմակերպություններ, որոնք ակնթարթային հաղորդագրությունների համակարգերի ծրագրային ապահովմամբ են զբաղվում, ընտրում են հենց այս դոմենը՝ հապավման՝ հրապուրիչ լինելու պատճառով, որը կարող է բացվել որպես Instant Messenger։
Առավել հավանական վարկածն այն է, որ Մեն կղզին, հանդիսանալով Բրիտանական թագավորության տարածք, ներքին իրավաբանական դաշտում որոշ նախընտրություններ ունի, այդ իսկ պատճառով հրապուրիչ օֆշորային գոտի է, որտեղ ֆիսկալային քաղաքականությունը և հեղինակային իրավունքի օրենքը թույլ են տալիս ավելի ազատ գործունեություն ծավալել՝ հատկապես ՏՏ ոլորտում։
Այդ պատճառով այստեղ են տեղակայված ՏՏ ընկերությունների սերվերները և գրասենյակները, օրինակ՝ Canonical Ltd. ընկերության գլխավոր գրասենյակը (ОС Ubuntu ծրագրային ապահովման մշակող կազմակերպություն) ։
Արտաքին հղումներ
im
Toppdomän
Somebody to Die For
«Somebody to Die For» («Նա, ում համար դու կմահանաս»), բրիտանական Hurts դուետի սինգլը, որը թողարկվել է 2013 թվականի հուլիսի 21-ին ։ Երգի համապրոդյուսերն է եղել նաև Dan Grech-Marguerat-ը (Լանա Դել Ռեյ, Մոբի)։
Կատարումներ
Երգը կատարվել է 2013 թվականի հունվարին Spotify-ի ակուստիկ սեսիայի ժամանակ, ինչպես նաև 2013 թվականի մայիսի 17-ին The Sun-ի «The Biz Sessions» :
Տեսահոլովակ
Երգի տեսահոլովակի ռեժիսորը Ֆրենկ Բորինն է, որը նաև նկարահանել է «Miracle» երգի հոլովակի երկրորդ տարբերակը 2013 թվականին ։
Արտաքին հղումներ
Կատեգորիա:2013 երգեր
Սատանայական պարահանդես
«Սատանայական պարահանդես» (The Devil's Carnival), Դարեն Լին Բոուսմանի անկախ ամերիկյան ֆիլմ-մյուզիքլը՝ Թերենս Զդունիչի սցենարի հիման վրա։ Ֆիլմի երաժշտությունը գրել են Թերենս Զդունիչը և Սաար Հենդելմանը։ Գլխավոր դերերում նկարահանվել են Շոն Պատրիկ Ֆլեներին, Բրիանա Էվիգանը, Ջեսիկա Լաունդեսը, Ալեքսա Վեգան և Թերենս Զդունիչը՝ Լյուցիֆերի դերում ։
Ֆիլմի շնորհանդեսը կայացել է 2012 թվականի մարտի 30-ին։
Նկարահանումներ և առաջխաղացումներ
«The Hollywood Reporter» տեղեկացնում է, որ նոր ֆիլմը ոչ թե «Ռիպո»-ի նման է լինելու, այլ ավելի մռայլ։ Ապրիլ ամսին շրջագայության շրջանակներում ռեժիսորը ֆիլմը ներկայացրեց ամերիկյան 30 քաղաքներում ։ Ինչպես նաև հնարավոր է ձեռք բերել ֆիլմի 12 երգերի սաունդթրեքների ալբոմը ։
Հեղինակները նախագիծը անվանում են «առաջին էպիզոդ», իսկ 2016 թվականին հրապարակվել է ֆիլմի երկրորդ մասը «Սատանաների պարահանդես. Ալելույա» անվամբ։
Արտաքին հղումներ
Կատեգորիա:Անգլերեն ֆիլմեր Կատեգորիա:2012 ֆիլմեր Կատեգորիա:Ռոք-օպերաներ Կատեգորիա:Ամերիկյան երաժշտական ֆիլմեր Կատեգորիա:Ամերիկյան սարսափ ֆիլմեր
Վիսսո
Վիսսո (Visso), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 1231 մարդ (2008), բնակչության խտությունը՝ 12 մարդ/կմ²։ Տարածքը կազմում է 100 կմ²։ Փոստային ինդեքս՝ 62039։ Հեռախոսային կոդ՝ 0737։
Կոմունայի հովանավորն է սուրբ Հովհաննես Մկրտիչը։ Տոնը նշվում է հունիսի 24-ին։
Արտաքին հղումներ
Կատեգորիա:Իտալիայի քաղաքներ
.io
Արտաքին հղումներ
io
Toppdomän
Ավետարան (5158)
Ավետարան (5158), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5158 թվի տակ։ Ձեռագիրը գրվել է 1683 թվականին Հայրապետ գրիչի կողմից։ Գրված է թղթի վրա, որը ունի 21.5x14 չափս։ Ձեռագիրը կազմված է 256 թերթից։ Գրված է երկսյուն, բոլորգրով։ Ունի ավետարանիչ 4, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, արծաթյա 4 խաչով, մակագրությամբ, աստառը՝ դրոշմազարդ կտավ։ Հիշատակարաններ գրչի՝ 124ա, 197բ, 253բ, հետագայի՝ 255բ (1775 թ.), 197բ (1906 թ.) :
Ծանոթագրություններ
Կատեգորիա:Մատենադարանի ձեռագրեր
Փարիզի կաթոլիկ ինստիտուտ
Փարիզի կաթոլիկ ինստիտուտ (Institut Catholique de Paris), ոչ պետական բարձրագույն ուսումնական հաստատություն Փարիզում։ Գլխավոր մասնաշենքը գտնվում է Փարիզի VI շրջանի Rue d ' Assas, 21 հասցեում։
Պատմություն
Ինստիտուտը հիմնադրվել է 1875 թվականին «Փարիզի կաթոլիկ ինստիտուտ» (Université Catholique de Paris) անվամբ։ Համալսարանը գտնվում է նախկին կարմելիտի վանքում, որի տարածքը հետագայում ենթարկվել է վերակառուցման։
Արդիականություն
Ինստիտուտը այսօր ներառում է 21 ստորաբաժանում. վեց ֆակուլտետներ (աստվածաբանություն, գրականություն, փիլիսոփայություն, սոցիալական գիտությունների, մանկավարժության և կանոնական իրավունքի), գիտահետազոտական ինստիտուտներ, բարձրագույն դպրոցներ, համալսարանական հոգևոր ճեմարան (Séminaire universitaire des Carmes), հետազոտական լաբորատորիաներ և երկու թանգարաններ։ Շատ գիտական աստիճաններ և դիպլոմներ, որոնք ապահովվում են ինստիտուտի կողմից, ճանաչվում են ինչպես կաթոլիկ եկեղեցու, այնպես էլ ֆրանսիական պետության կողմից, ինստիտուտի բաժինների մեծ մասը հավատարմագրված են Ֆրանսիայի կրթության նախարարության և Սուրբ Աթոռի կողմից։
Ինստիտուտը ֆինանսավորվում է կաթոլիկ եկեղեցու կողմից և, մասամբ, պետական սուբսիդիաներով, ունի 7500 ուսանողներ և 750 աշխատակիցներ։ Ինստիտուտին կից գործում են գրադարան և մի քանի մասնագիտացված գրադարաններ (այդ թվում՝ կանոնական իրավունքի գրադարան և բյուզանդական հետազոտությունների գրադարան), գիտահետազոտական լաբորատորիաներ և Սեն Ժոզեֆ դե Կարմ եկեղեցի։
Փարիզի կաթոլիկ համալսարանը պատկանում է կաթոլիկ միության բարձրագույն ուսումնական հաստատություններին (ֆր. Union des Etablissements d ' Enseignement Supérieur Catholiques, UDESCA), որը ներառում է 5 ֆրանսիական կաթոլիկ համալսարաններ՝ Փարիզում, Լիլում, Լիոնում, Թուլուզում և Անժեյում, ինչպես նաև ասոցացված է կաթոլիկ համալսարանների միջազգային ֆեդերացիայի հետ (անգլ. International Federation of Catholic Universities, FIUC), որին պատկանում են 200 կաթոլիկ համալսարաններ ամբողջ աշխարհում։
Ինստիտուտ և Ռուսական սփյուռքը
Տարբեր տարիներին ինստիտուտում դասավանդել և սովորել են ռուսական արտագաղթի ներկայացուցիչներ, այդ թվում.
Znaikak.ru
Znaikak.ru (ЗнайКак), ռուսալեզու ամենօրյա էլեկտրոնային պարբերական։
Ամեն օր կայքում հրապարակվում են նոր հոդվածներ՝ այնպիսի հարցերի պատասխաններ, որոնք սկսվում են «Ինչպե՞ս...» բառով (օրինակ՝ Ինչպե՞ս ընտրել..., Ինչպե՞ս անել...): 2008 թվականի հունվարի 19-ին կայքը պարունակում էր 2965 հոդված՝ «Ինչպե՞ս ընտրել», «Տուն և ընտանիք», «Ավտո-մոտո», «Բիզնես և աշխատանք», «Ժամանց», «Սեր», «Ինչպես անել», «Համակարգիչ», «Ինտերնետ», «Տարբեր», «Սպորտ», «Երեխաներ» թեմաներով։ Կայքում հնարավոր է ներկայացնել հարց այն դեպքում, եթե դրա պատասխանը չկա գոյություն ունեցող հոդվածներում (հարց ու պատասխանի համակարգ)։
Գրանցումը պարտադիր չէ, բայց գրանցված օգտատերը կարող է ավելացնել մեկնաբանություններ գոյություն ունեցող հոդվածներին և առաջարկել հոդվածներ հրապարակելու համար։
Արտաքին հղումներ
Կատեգորիա:Կրթական կայքեր Կատեգորիա:2004 հիմնադրումներ Ռուսաստանում Կատեգորիա:Հարց ու պատասխանի կայքեր
Նարեկ Բեգլարյան
Նարեկ Սամվելի Բեգլարյան, հայ ֆուտբոլիստ, հարձակվող։ Պատանեկան տարիքից հանդես է եկել «Միկա» ակումբում։ Նորամուտը նշել է 2005 թվականին։ Հետագայում տեղ է գրավել հիմնական կազմում և մի քանի տարի եղել թիմի անփոխարինելի խաղացող։ 2012 թվականի հունվարից մինչև հունիսի վերջը վարձավճարային հիմունքներով հանդես է եկել Սլովակիայի «Տատրան» ակումբում։
Կարիերա
Նարեկ Բեգլարյանը «Միկա» ֆուտբոլային դպրոցի սան է։ Ակումբի հիմնական թիմի կազմում իր նորամուտը կատարել է քսան տարեկանում՝ 2005 թվականի հուլիսի 9-ին մասնակցելով 9-րդ տուրի՝ «Դինամո-Զենիթ» ակումբի դեմ խաղին։ Հանդիպման 64-րդ րոպեին փոխարինելով Սերգեյ Շևչենկոյին՝ Նարեկ Բեգլարյանը խաղի ավարտից երկու րոպե առաջ գրավել է Էդուարդ Երիցյանի պաշտպանած դարպասն ու հաղթանակ պարգևել իր թիմին։ Այդ մրցաշրջանում նա դարձել է առաջնության բրոնզե մեդալակիր և նվաճել Հայաստանի գավաթը, բայց եզրափակիչ խաղին չի մասնակցել։ Հաջորդ մրցաշրջանում Բեգլարյանը «Միկայի» կազմում խաղադաշտ է դուրս եկել միայն մեկ անգամ։ Գավաթի խաղարկությունում նույնպես Բեգլարյանը դարձել է հաղթող, բայց խաղադաշտ դուրս չի եկել վնասվածքի պատճառով ։ 2007 թվականին մասնակցել է 15 խաղի, իսկ 2008 թվականին գրավել է հիմնական տեղը հարձակման գծի հիմնական։ Այդ տարի Բեգլարյանը դարձել է ակումբի լավագույն ռմբարկու՝ խփելով ութ գոլ ։ 2010 թվականի առաջնության ավարտից հետո ակումբի հետ կնքել է երկամյա պայմանագիր ։ 2011 թվականի առաջնության առաջին տուրում անցկացրել է իր 100-րդ հանդիպումը Պրեմիեր լիգայում ։ Գավաթի խաղարկությունում Բեգլարյանը ճանաչվել է հաղթող և դարձել մրցաշարի լավագույն ռմբարկու՝ խփելով 6 գոլ ։
Հետագայում լուր է տարածվել, որ Բեգլարյանը ցանկանում է հանդես գալ Եվրոպայի արտասահմանյան առաջնությունում։ Խաղացողին ձեռք բերելու առաջարկ է ստացվել Սլովակիայի Պրեշով քաղաքի «Տատրան» ակումբից։ Ակումբների միջև կնքվել է վարձավճարային պայմանագիր վեց ամսով ։ 2012 թվականի հունվարի 25-ի Նարեկ Բեգլարյանը պաշտոնապես դարձել է «Տատրանի» խաղացող։ Թիմում իր նորամուտը նշել է մարտի 3-ին՝ առաջնության՝ «Կոշիցե» ակումբի դեմ խաղի 81-րդ րոպեին փոխարինելով Դևիդ Գուբային, երբ խաղի հաշիվն էր 0։1 հօգուտ հակառակորդի։ Ապրիլի 3 -ին տեղի է ունեցել վերջին խաղը, որին մասնակցել է Բեգլարյանը․ դրանից հետո նա խաղերի հայտացուցակում չի ընդգրկվել աշխատանքային վիզայի հետ կապված խնդիրների պատճառով ։ Ակումբի ղեկավարությունն այդ հարցը չի լուծել, և վարձավճարային պայմանագրի ժամկետի ավարտից հետո՝ հունիսի 30-ին, Բեգլարյանը վերադարձել է «Միկա»։
Արտաքին հղումներ
Կատեգորիա:Հայ ֆուտբոլիստներ Կատեգորիա:Միկայի ֆուտբոլիստներ Կատեգորիա:Գանձասարի ֆուտբոլիստներ Կատեգորիա:Ֆուտբոլի հարձակվողներ
Դարվա լեռ
Դարվա լեռ, Բելքե, Գարու, Գարվա լեռ, Դաղրիդաղ, Դաղրուլ, Դարի, Դարիդաղ, Դարու, Դարուդաղ, Դերի, Դյուրուդաղ, Դյուրուտաղ, Դուրուդաղ, Դուռուդաղ, Պելքե, Տաղիտաղ, Տաղրիտաղ, լեռ Նախիջևանի գավառում, Երնջակ և Գիլանչայ գետերի ստորին հոսանքների ջրբաժան շրջանում, Իլանդաղ լեռնագագաթից հարավ-արևմուտք։ Բարձրությունը 1967 մ։ Աբիխն այն կոչել է Դարու, ռուսական քարտեզում՝ Տաբղիտաղ, Կոխի մոտ՝ Դաղրուլ և այլն։ Օրբելյանը հիշատակում է Գարվա անունով։ Նախկինում այս լեռան վրա կտրում էին ընտիր ջրաղացաքարեր և երկնաքարեր, որը «Նախիջևանի երկնաքար» անվամբ ուղարկվում էր Արևելյան Հայաստանի տարբեր շրջաններ ։
Ծանոթագրություններ
Կատեգորիա:Նախիջևանի լեռներ
Վոյ Վոժ (Սեդ Յուի վտակ)
Վոյ Վոժ (Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեդ Յու գետի ձախ ափին՝ 75 կմ հեռավորության վրա։ Գետի երկարությունը կազմում է 35 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սեռական դիրքեր
Սեռական դիրքեր, սեքս դիրքեր, դիրքեր, որոնք մարդիկ կարող են ընդունել սեռական ակտեր կամ այլ սեռային գործողություններ (ոչ պենետրատիվ) կատարելու ընթացքում։ Չնայած, որ սեռական ակտը սովորաբար ընդգրկում է մեկ մասնակցի մարմնի ներթափանցումը մյուսի մարմնում կամ էլ ուղղակի մեկ մասնակցի կողմից մյուս մասնակցի սեռական օրգանի ուղիղ ազդակում, կարող են լինել պենետրացիայի կամ ուղիղ ազդակման հետ չկապված, կամ էլ առանց մարմնի ներթափանցման սեռական դիրքեր։
Սեռական դիրքերի կենցաղագիտության մեջ առաջին ծավալուն հատորն է «Կամասուտրա» հին հնդկական տրակտատը, որտեղ մանրամասն կերպով նկարագրվում են սեռական դիրքերը։
Սովորաբար կիրառվում է հետևյալ երեք տեսակի սեռական հարաբերությունը. հեշտոցային հարաբերություն, անալ պենետրացիա և օրալ սեքս։ Սեռական ակտերի թվին են դասվում նաև սեռական օրգանների սիմուլյացիան, ինչպիսիք են օրինակ սոլո և փոխադարձ ձեռնաշարժությունները (ձեռքի, մատների կամ սեքս խաղալիքների (դիլդո, վիբրատոր) օգնությամբ) ։ Սեռական ակտի դիրք է համարվում նաև անալինգուսը։
Ժամանակակից սեռական դիրքերը և կատարելակերպերը դիտարկելիս, նշմարելի է այն հանգամանքը, որ մարդ արարածը հեռավոր դարերից ի վեր այլ «նոր» ձևեր չի հնարել։ Ի հեճուկս ձեռքբերված առաջադիմություններին՝ սեռական ակտերը դարեր շարունակ կատարվում են նույն կերպ։ Վիճելիորեն սա այն բացառիկ ոլորտն է, որտեղ մարդու հնարամտության նոր դրսևորումներ չեն կիրառվել։ Որոշ հեղինակների կարծիքով էլ, սեռական դիրքերի քանակն անսահմանափակ է։
Արտաքին հղումներ
Կատեգորիա:Մարդու սեռականություն
.je
.je, Ջերսիի վերին մակարդակի ազգային դոմենն է։
Արտաքին հղումներ
Toppdomän
Մելիքսեթ Պողոսյան
Կենսագրություն
Դպրոցն ավարտելուց հետո աշխատանքի է անցել Տեղ գյուղի կոլտնտեսությունում։ Այնուհետև զորակոչվել է կարմիր բանակ, ծառայությունը Խորհրդային բանակում անց է կացրել Հունգարիայում, եղել է տանկիստ ։
Արցախյան շարժման առաջին օրերից որպես կամավորական մասնակցել է գյուղի պաշտպանությանը։ 1989 թվականին նա միավորել է Տեղ գյուղի կամավորական ջոկատները և ստեղծել «Մելիք-Բարխուդար» ինքնապաշտպանական ջոկատը և կամավորների կողմից ընտրվել ջոկատի հրամանատար։ «Մելիք-Բարխուդար» ջոկատը 1989-1990 թվականներին նրա գլխավորությամբ մասնակցել է Տեղ, Խնձորեսկ, Կոռնիձոր, Շուռնուխ, Խանածախ, Խոզնավար գյուղերի պաշտպանությանը։ 1990-1991 թվականներին հատուկ գնդի կազմում Մելիքսեթ Պողոսյանը մասնակցել է ՀՀ սահմանների պաշտպանության համար մղված մարտերին։
1992 թվականի մայիսի 12-ին Տեղ գյուղում գտնվող Մելիք-Բարխուդարի տանը ժողով է տեղի ունեցել, որտեղ որոշվել է գրավել «Թուրուսի խութ» կոչվող ռազմավարական հենակետը, որտեղից ադրբեջանցիներն անընդհատ գնդակոծում էին հայկական գյուղերը։ Մելիքսեթ Պողոսյանը հետախուզական աշխատանք կատարելուց հետո իր ջոկատի մարտիկների հետ նետվել է մարտի։ Մարտի ընթացքում ադրբեջանցիները տվել են զոհեր, մեծ քանակությամբ ռազմավար և թողել «Թուրուսի խութ» հենակետն ու նահանջել։ Ադրբեջանցիներից առգրավված զենք-զինամթերքով «Մելիք-Բարխուդար» ջոկատը Մելիքսեթ Պողոսյանի գլխավորությամբ մայիսի 18-ին մասնակցեել են նաև Լաչինի ազատագրմանը։
Մելիքսեթ Պողոսյանը իր ջոկատով մասնակցել է Դեյխանի, Ղոչազի, Կուբաթլիի, Ջեբրայիլի, Զանգելանի, Ֆիզուլիի ազատագրմանը, որտեղ էլ վիրավորվել է։
1994 թվականին նշանակվել է ՀՀ ԶՈՒ N զորամասի հրամանատար, 1995-1996 թվականներին եղել  է 4-րդ գումարտակի հրամանատար, 1996-2000 թվականներին՝ առանձին զրահատանկային զորամասի հրամանատար։
Կլարա Ցետկինի փողոց (Կազան)
Դիրք
Կլարա Ցետկինի փողոցը սկսվում է Նեսմելովի փողոցի հետ հատման տեղից (Երկաթուղու Կազանյան բաժանմունքի Հարավային մուտքի երկաթուղային կամրջի տակ ), հատում է Մուրճ և Մանգաղի, Կիզիլ Արմեյսկի, Ուրիցկու, Ադմիրակտեյսկի  փողոցները և  ավարտվում է դեպի մարտական փողոց անցումով։ Կլարա Ցետկինի փողոցը ունի չորս երթևեկելի գոտի (յուրաքանչյուր ուղղությամբ` երկու գոտի)։
Մելիքսեթ Պողոսյան
Կենսագրություն
2017 թվականին ՀՀ պաշտպանության նախարարի հրամանով Մելիքսեթ Պողոսյանը զորացրվել է։
Կլարա Ցետկինի փողոց (Կազան)
Անվանման ծագում
2005 թվականին Ռուսաստանի կոմունիստական անցյալին վերաբերվող Կազանի փողոցները մասսայաբար անվանակոչվում էին պատմական կամ նոր անվանումներով։ Այսպես Կլարա Ցետկինի փողոցը վերանվանվեց Բիշբալթայի փողոց (ռուսերեն` Հինգ  կացինների)։ Սակայն որոշ ժամանակ անց, քաղաքացիների մասսայական ցույցերից և բողոքներից հետո, փողոցը նորից կոչվեց Կլարա Ցետկինի անվամբ   ։
Մելիքսեթ Պողոսյան
Կենսագրություն
2016 թվականին մասնակցել է Ապրիլյան քառօրյա պատերազմին, եղել է մի քանի ջոկատների հրամանատար։
2019 թվակականին նշանակվել է Սյունիքի «Երկրապահ կամավորականների միության» ղեկավար։
Կլարա Ցետկինի փողոց (Կազան)
Պատմություն
Նախկինում փողոցը կոչվում էր Մոսկովյան (Մոսկովյան տրակտ) և տանում էր Հեռավոր գետաբերան, դեպի շոգենավային նավակայան։  Փողոցը, ինչպես հիմա, անցնում էր Կիրովյան պատվարից դեպի Մեծ փողոցի խաչմերուկ։ Այնուհետև ճանապարհը տանում է դեպի հարավ, Կազանկա գետի հին հունով դեպի Վոլգա։ Այնուհետև փողոցում տեղակայված էին Ռոմանովի շոգեաղացը, գյուղատնտեսական ցուցահանդեսի տաղավարները և Ձկնորսի այգին։
1875 թվականից փողոցում սկսեց գործել կազանյան ձիաքարշը, այդ ժամանակ էլ կառուցվեց հատուկ տեխնիկայի դեպոն։ 1899 թվականին ձիաքարշին փոխարինեց էլեկտրական տրամվայը։ Մինչև 2010 թվականը փողոցի կենտրոնով երթևեկելի մասով անցնում էին տրամվայի ռելսերը, որոնք ապամոնտաժվեցին, իսկ երթևեկելի մասը ամբողջությամբ վերանորոգվեց ։
Մելիքսեթ Պողոսյան
Կենսագրություն
Ունի գնդապետի կոչում։
Կլարա Ցետկինի փողոց (Կազան)
Պատմություն
2014 թվականին փողոցում կառուցվեց «Բիշբալթա» մզկիթը։
Մելիքսեթ Պողոսյան
Ընտանիք
Ամուսնացած է, ունի երկու զավակ, հինգ թոռ։
Կլարա Ցետկինի փողոց (Կազան)
Ծանոթագրություններ
Կատեգորիա:Կազանի փողոցներ
Մելիքսեթ Պողոսյան
Աղբյուրներ
Կատեգորիա:1960 ծնունդներ Կատեգորիա:Օգոստոսի 31 ծնունդներ Կատեգորիա:Մարտական ծառայության մեդալակիրներ Կատեգորիա:Հայ ազատամարտիկներ Կատեգորիա:Սյունիքի մարզպետներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:Գարեգին Նժդեհ մեդալակիրներ
Լիբանանցիներ
Լիբանանցի ժողովուրդը հանդիսանում են էթնիկ խումբ որոնց ծագումը Լիբանան է։ Մշակութային ու լեզվական ժառանգությունը լիբանանյան ժողովրդի մի հարուստ խառնուրդ է երկու բնիկ տարրերն ու օտար մշակույթների։ Լիբանանցիների թիվը աշխարհում կազմում է ավելի քան 15 մլն.։
Ծանոթագրություններ
Կատեգորիա:Լիբանանցիներ
Դրունքի լեռնաշղթա
Դրունք, լեռներ Հայկական լեռնաշխարհում, Վերին Բասենում, սուրբ Մարիամ վանքի մոտ։ Դրունք լեռների զարդն է համասփյուռ կոչված ծաղիկը, որ Դավիթ Սալնաձորցին հիշատակում է ծաղիկների գովասանության մեջ («Բուսանի ծաղիկն համասփյուռ ԺԲ (12) տարին մի անգամ») ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ
Կումշացկոե
Կումշացկոե (Кумшацьке), ավան Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Կումշացկոե ավանում բնակվում էր 158 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Շախտյորսկի շրջանի բնակավայրեր Կատեգորիա:Ուկրաինայի ավաններ
Մադմուազել Դյուվալ
Մադմուազել Դյուվալ (Mlle Duval, ), ֆրանսիացի կլավեսինահար, երգչուհի և կոմպոզիտոր։
Կենսագրություն և ստեղծագործություն
Մադմուազել Դյուվալի ծագման, կյանքի և կրթության մասին ոչ մի տեղեկություն չի պահպանվել, նույնիսկ նրա անունը հայտնի չէ։ Նրա մասին կցկտուր տեղեկությունները հանդիպում են իր ապրած դարաշրջանի փատաթղթերում։ Հնարավոր է, որ նա Փարիզի ազգային օպերայում եղել է երգչուհի և պարուհի։ Պահպանվել է 1736 թվականի անստորագիր նամակ, որում ասվում էր, որ Փարիզը «տաղանդավոր Դյուվալին» գիտեր «Լեգենդ» անվամբ, քանի որ նա եղել է ապօրինածին երեխա։